M/S Global Carrier

**M/S ''Global Carrier*** () oli suomalaisen [[Lillbacka Powerco|Lillbacka Powerco Oy:n]] omistama [[Ro-ro-alus|ro-ro-rahtialus]]. Alus oli rakennettu vuonna 1978 [[Ulsan]]issa [[Korean tasavalta|Etelä-Koreassa]]. 8. kesäkuuta 2012 alus myytiin [[Liberia|Liberiaan]] ja 10. kesäkuuta 2012 se ajettiin [[Turkki|Turkin]] [[İzmir|İzmirin]] pohjoispuolella rannalle [[Romuttaminen|purettavaksi]].

== Tekniset tiedot ==

Pituutta *Global Carrierilla* oli 151,94 metriä, [[Laivan leveys|leveyttä]] 21,67 metriä ja sen [[syväys]] oli 7,27 metriä. Laivan koko [[Vetoisuus|tilavuus]] ([[Vetoisuus|bruttovetoisuus]]) oli 5&nbsp;539 [[Rekisteritonni|bruttorekisteritonni]]a ja matkustus- ja lastitilojen tilavuus (nettovetoisuus) 2&nbsp;489 nettorekisteritonnia. Norjalainen [[Det Norske Veritas]] ilmoittaa aluksen bruttovetoisuudeksi (GT) 13&nbsp;117. Aluksen [[kuollut paino]] eli kantavuus oli 8&nbsp;113 tonnia. Aluksen lastikapasiteetti oli 1&nbsp;700 [[Kaistametri|kaistametriä]]. Laivan huippunopeus oli noin 17 [[Solmu (nopeusyksikkö)|solmua]] ja [[jääluokitus]] 1A eli se pystyi useimmissa jääolosuhteissa kulkemaan yksin.

Laivan pääkoneina oli kaksi [[S.E.M.T. Pielstick|Pielstick]] 12PC2-5V-400 [[dieselmoottori|V-dieselmoottoria]], jotka kehittivät yhdessä 11&nbsp;475 [[Watti|kilowatin]] tehon.

=== Alustyyppi ===

*Global Carrier* oli ro-ro-alus (*roll on roll off*), eli sen lastaus tapahtui perästä pyörien päällä ilman nosturia. Ro-ro-alus on kaikkein kilpailukykyisin ratkaisu nopeutta vaativissa ja lyhyissä kuljetuksissa, sillä se on nopea lastata ja purkaa. Rahtitilaan jää aina paljon käyttämätöntä tilaa, minkä vuoksi aluksia ei juuri valtameriliikenteessä käytetä.

== Käyttöhistoria ==
=== 1978–2004 ===

Alus laskettiin vesille 17. maaliskuuta 1978 eteläkorealaisella Hyundai Shipbuilders & Heavy Industriesin telakalla (nyk. [[Hyundai Heavy Industries]]). Aluksen rakennusnumero oli 650. Alus valmistui kesäkuun lopulla yhdeksäntenä 11 aluksen sarjasta, jonka muodostavat valmistumisjärjestyksessä [[M/S Global Freighter|M/S *Global Freighter*]] (nimi valmistuessa *Merzario Ausonia*), [[M/S Stena Transfer|M/S *Stena Transfer*]] (*Stena Runner*), [[M/S Tor Baltica|M/S *Tor Baltica*]] (*Elk*), [[M/S Kilmore|M/S *Kilmore*]] (*Norsky*), uponnut [[M/S Finnbirch|M/S *Finnbirch*]] (*Stena Prosper*), [[M/S Finnforest|M/S *Finnforest*]] (*Stena Project*), [[M/S Pelagitis|M/S *Pelagitis*]] (*Tor Felicia*), [[M/S Stena Partner|M/S *Stena Partner*]] (*Alpha Enterprise*), [[M/S Strada Corsa|M/S *Strada Corsa*]] (*Merzario Espania*) ja [[M/S Diplomat|M/S *Diplomat*]] (*Stena Trader*). Sarjasta käytetään nimitystä *Stena Searunner*, ja kaikki alukset ovat tanskalaisen Knud E. Hansen A/S:n suunnittelemia.

Alus luovutettiin 30. kesäkuuta Stena Atlantic Linen omistukseen, joka rekisteröi sen [[Bermuda]]n lipun alle nimellä *Imparca Express I*. Kotisatamaksi tuli [[Hamilton (Bermuda)|Hamilton]]. Tämän jälkeen [[Imparca Line]] aloitti liikennöinnin aluksella.

Helmikuussa 1980 alus sai nimen *Stena Carrier* ja jo elokuussa nimeksi vaihtui *Imparca Miami*. Seuraavana vuonna alus sai jälleen nimen *Stena Carrier*. Helmikuussa 1982 *Stena Carrier* myytiin Stena Ocean Linelle, joka rekisteröi aluksen [[Caymansaaret|Caymansaarten]] lipun alle. Kotipaikaksi tuli [[George Town (Caymansaaret)|George Town]]. Omistajanvaihdoksen jälkeen alus [[Aikarahtaus|aikarahdattiin]] eli vuokrattiin [[italia]]laisen [[Ignazio Messina]] -rahtivarustamon liikenteeseen nimellä *Jolly Bruno*. Elokuussa alus sai nimen *Jolly Smeraldo*.

Toukokuussa 1983 alus nimettiin jo kolmannen kerran *Stena Carrieriksi*. Tämän jälkeen Stena Portlink aloitti liikennöinnin aluksella reitillä [[Esbjerg]]–[[Yhdistynyt kuningaskunta|Iso-Britannia]]. Myöhemmin samana vuonna *Stena Carrier* siirtyi liikennöimään [[Karibianmeri|Karibialle]]. Liikenne siellä jatkui vuoteen 1986 saakka. Syyskuun alussa vuonna 1987 alus aloitti liikenteen [[Travemünde]]n ja [[Göteborg]]in välillä. Vuonna 1988 alus siirtyi Stena Carrier Ltd:n omistukseen. Lippuvaltiona säilyi Caymansaaret.

Toukokuussa 2000 *Stena Carrier* aikarahdattiin [[Stena Line]]n liikenteeseen. Grundstenen 99072 Ab osti aluksen 18. marraskuuta 2003 ja rekisteröi sen Ruotsin lipun alle. Kotipaikaksi tuli Göteborg. Omistajanvaihdoksen jälkeen alus aikarahdattiin [[Stena RoRo]]n liikenteeseen. Grundstenen 99072 Ab muutti nimensä Interbaltic Ab:ksi 5. maaliskuuta 2004.

=== 2004– ===


Suomalainen Lillbacka Powerco Oy osti aluksen 16. huhtikuuta 2004 ja rekisteröi sen Suomen lipun alle. Kotipaikaksi tuli pieni [[Pohjanlahti|Pohjanlahden]] rannikkokunta [[Maksamaa]]. Alus sai nimen *Global Carrier* 22. huhtikuuta ja 24. huhtikuuta alus aloitti liikennöinnin Travemünden ja [[Turku|Turun]] välillä. Lokakuussa 2004 alus aikarahdattiin [[Silja Line]]n tytäryhtiön, [[SeaWind Line]]n liikenteeseen. Tuolloin alus liikennöi tiistaista torstaihin Turun ja [[Tukholma]]n välillä. Muina aikoina [[PowerLine]] käytti alusta välillä Turku–Travemünde. Joulukuusta 2004 tammikuuhun 2005 alus oli [[RG Line]]n liikenteessä linjalla [[Vaasa]]–[[Uumaja]]. Tammikuussa 2006 *Global Carrier* aikarahdattiin [[Finnlines|Finnlinesin]] Helsingin ja Ison-Britannian [[Kingston upon Hull|Hullin]] väliseen liikenteeseen. 

Heinäkuussa 2006 alus aikarahdattiin [[P&O Ferries]]in liikenteeseen linjalle [[Rotterdam]]/[[Zeebrugge]]–Hull. Alus siirtyi Zeebruggen ja [[Tilbury]]n väliseen liikenteeseen 11. marraskuuta 2007. Tammikuussa 2008 rahtaussopimus päättyi, jonka jälkeen alus aikarahdattiin jälleen Finnlinesin liikenteeseen, välille Helsinki–[[Gdynia]]. Joulukuussa 2008 alus jäi käyttämättömänä Turkuun.

Keskiviikkoiltana 13. elokuuta 2008 alus oli Helsingissä ja kello 18:n jälkeen [[Helsingin kaupungin pelastuslaitos|Helsingin pelastuslaitos]] sai ilmoituksen aluksen miehistöltä, jonka mukaan [[Hydrauliikkaöljy|hydrauliöljyä]] oli päässyt vuotamaan pilssiin eli laivan sisälle. Lisäksi ilmoittajan mukaan mereen oli päässyt öljyä. Varhain torstaiaamuna 14. elokuuta pelastuslaitos aloitti öljyntorjuntaoperaation asentamalla laivan ympärille turvapuomeja sekä imeytyspuomeja vuotokohtaan. Tämän operaation oli tarkoitus estää [[Öljyonnettomuus|öljyn leviäminen]] veteen. Operaatiossa oli mukana [[Helsingin Satama|Helsingin sataman]] työntekijöitä sekä kaksi [[Meripelastus#Meripelastus Suomessa|meripelastusyksikköä]]. 

Kesäkuussa 2009 PowerLine aloitti liikennöinnin aluksella linjalla Turku–[[Oxelösundin kunta|Oxelösund]]–Travemünde kerran viikossa. 

Kesäkuussa 2012 alus myytiin Turkkiin purettavaksi.

== Aluksen käyttäjät ==

*1978–1980 &mdash; Imparca Line
*1980
*1980–1981 &mdash; Imparca Line
*1981–1982
*1982–1983 &mdash; [[Ignazio Messina]]
*1983–2004 &mdash; [[Stena Line]]
*2004 &mdash; [[PowerLine]]
*2004 &mdash; [[SeaWind Line]]
*2004–2005 &mdash; [[RG Line]]
*2005–2006 &mdash; PowerLine
*2006 &mdash; [[Finnlines]]
*2006–2008 &mdash; [[P&O Ferries]]
*2008 &mdash; Finnlines
*2009–2012 &mdash; PowerLine



== Lähteet ==



== Aiheesta muualla ==



*[http://www.faktaomfartyg.se/imparca_express_I_1978.htm Fakta om Fartyg – *Imparca Express I*] 
*[http://www.ferry-site.dk/ferry.php?id=7528647&lang=en The ferry site – M/F *Global Carrier*] 
*[http://www.poosu.net/2globalcarrier.html *Global Carrier'' Poosunetissä]